Forseti Alþýðusambandsins og formaður Sameykis halda ræður á Ingólfstorgi í Reykjavík í dag en hvorki formaður VR né Eflingar eru á dagskrá baráttufundarins. Stéttarfélagið Báran fordæmir uppsagnir starfsfólks Eflingar og segir þá þá ákvörðun ósvífna og óskiljanlega.
Að venju verður kröfuganga klukkan eitt frá Hlemmi og að Ingólfstorgi við undirleik Lúðrasveitar verkalýðsins og Lúðrasveitarinnar Svans. Á Ingólfstorgi verða svo ræðuhöld og tónlistaratriði. Þórarinn Eyfjörð, formaður Sameykis heldur ræðu og Drífa Snædal, forseti ASÍ flytur ávarp. Vegna kórónuveirufaraldursins voru ekki kröfugöngur í Reykjavík síðustu tvö ár en árið 2019 var Sólveig Anna Jónsdóttir, formaður Eflingar, fyrsti ræðumaður útifundarins. Hennar nafn kemur ekki fyrir í dagskránni sem Alþýðusambandið hefur birt. Baráttudegi verkalýðsins verður fagnað út um allt land með kröfugöngum, tónlist, ræðuhöldum og kaffisamsæti.
Trúnaðarráð Bárunnar segir frá sér yfirlýsingu í morgun og harmar átökin innan verkalýðshreyfingarinnar. Þá fordæmir trúnaðarráðið þá ákvörðunBaráttulista stjórnar Eflingar að segja öllu starfsfólki á skrifstofu félagsins uppstörfum og segir að sú ákvörðun sé bæði ósvífin og óskiljanleg. Þá er vakin athygli á því að meirihluti þeirra sem sagt var upp á skrifstofu Eflingar séu konur. Það dragi úr trúverðugleikahreyfingarinnar í baráttunni fyrir jafnrétti og aukinni virðingu fyrirkvennastörfum. Túnaðarráðið lýsir stuðningi við forseta Alþýðusambandsins og átelur að hvorki Miðstjórn ASÍ né Starfsgreinasambandið hafi tekið afstöðu með starfsfólki Eflingar né með því að fordæma skilyrðislaust framgöngu meirihluta stjórnar Eflingar.
Forseti Alþýðusambandsins og formaður Sameykis halda ræður á Ingólfstorgi í Reykjavík í tilefni af baráttudegi verkalýðsins í dag. Hátíðarhöldin falla í skuggann á erjum innan verkalýðshreyfingarinnar. Í morgun fordæmdi stéttarfélagið Báran uppsagnir starfsfólks Eflingar, þær séu ósvífnar og óskiljanlegar. 